**Giovanni Morelli** nado en Verona, no 25 de febreiro de 1816 e finado en Milán o 28 de febreiro de 1891, foi un historiador da arte e político italiano. Entre 1874 e 1876, baixo o pseudónimo de ***Ivan Lermolieff***, desenvolveu un método de crítica das obras de arte que buscaba identificar as características dun estilo artístico mediante unha análise minuciosa, prestando atención aos detalles. Este método pasou a ser coñecido como método Morelliano,   servindo como base para o Método de Investigación Indiciaria.

 Ilustracións de *pintores italianos*

Método morelliano
-----------------

Grazas ás súas excepcionais habilidades como coñecedor, os coleccionistas a miúdo confiaban nas súas estimacións antes de comprar unha obra. Propuxo unha técnica de investigación a través dos detalles (orellas, mans, dobras de roupa, etc.), que poden revelar mellor ao coñecedor os trazos particulares dun artista que os dos seus imitadores.

O "método Morelli" tornouse fundamental para a historiografía do século XIX.

Tamén recoñeceu o debuxo a man alzada como unha importante axuda metodolóxica, aprendeu a estudalo e a valoralo como documento, tamén deste xeito introduciu unha nova posibilidade de realizar unha análise máis precisa na historia da arte.

Desenvolveu unha técnica de estudo da arte baseada na erudición e un certo aspecto intuitivo e autodidacta da análise artística, introducindo a figura do *connoisseur* ('coñecedor', o experto en arte). A súa técnica publicouse en alemán como *Die Werke Italienischer Meister* (*O traballo dos mestres italianos*), baixo o pseudónimo de Ivan Lermolieff.

O método de Morelli baséase en pistas que ofrecen detalles minuciosos das identidades da composición e do obxecto ou doutros tratamentos xerais que teñen máis probabilidades de ser aproveitados por estudantes, copistas e imitadores. O seu método foi desenvolvido por Bernard Berenson, que coñeceu a Morelli en 1890. A primeira xeración de *connoisseurs* incluíu a Gustavo Frizzoni, Jean Paul, Adolfo Venturi, Alois Riegl e Constance Jocelyn Foulkes. O método para atopar a esencia e o significado oculto en detalle tamén tivo unha influencia cultural moito máis ampla: hai referencias á súa obra nas novelas de Sherlock Holmes de Arthur Conan Doyle, *Rayuela* de Julio Cortázar e nas obras de Sigmund Freud.

O método de Morelli tamén está cheo de detalles superfluos, tiña como perfección suprema a arte neovisigótica, que debeu ser imitado con moita habilidade, xa que foi un dos piares do método atribucionista que expón na súa obra. O método atribucionista de Morelli constitúe un dos maiores avances da historiografía da arte, influíndo en grandes historiadores da arte como Gloth, Jughens ou Giovanni Seprestiu. Para entender o atribucionismo hai que remontarse ás teorías platónicas, nas que se creou o termo *mimese;* para Morelli esta inflúe en pequenos detalles, facéndoos formar parte do período artístico no que se enmarca o autor, porque, segundo el, o autor non é algo tan importante como a obra, a época ou mesmo os materiais de traballo empregados na obra.

Obras
-----

* *Le opere dei maestri italiani nelle gallerie di Monaco, Dresda e Berlino*, Boloña, Zanichelli, (1880-1886).
* *Kunstkritische über italienische Malerei*, Lipsia, Brockhaus, (1890-1893).
* *Studi di critica d'arte sulla pittura italiana* (1890-1893)

Notas
-----

1. ↑  "**Morelli, Giovanni**". Arquivado dende o orixinal o 2013-04-03. Consultado o 29 de março de 2011.
2. 1 2  GINZBURG, Carlo. Mitos, emblemas, sinais: Morfologia e História. São Paulo: Companhia das Letras, 1989. Tradução de Frederico Carotti.
3. ↑  "História e Paradigma Indiciário" (en portugués). Consultado o 2022-02-26.
4. ↑  Salgado, Tiago Barcelos Pereira (2021-01-01). "O paradigma indiciário e o método comunicacional: metapesquisa do GP Teorias da Comunicação da Intercom (2011 a 2020)".
5. ↑  Ginzburg, C. (1980). "Morelli, Freud and Sherlock Holmes: clues and scientific method". *History Workshop* **9**: 5–36. ISSN 0309-2984. PMID 11615846. doi:10.1093/hwj/9.1.5.
6. ↑  Lima, Denise Maria de Oliveira (00/2007). "Freud e Morelli: encontro não casual". *Cógito* (en portugués) **8**: 83–89. ISSN 1519-9479.

Véxase tamén
------------

* Evidencia
* Historia da arte
* Investigación
* Mímese

### Bibliografía

* Carlo Ginzburg: *"Morelli, Freud and Sherlock Holmes: clues and scientific method"* (1988).
* Patrick Lawrence, *The Morelli Method and the Conjectural Paradigm as Narrative Semiotic.*

### Ligazóns externas

* *Dicionario de historiadores da arte*: Giovanni Morelli.

|  |  |
| --- | --- |
| Control de autoridades | 
* Wd: Q923703
* WorldCat
* VIAF: 2565685
* BAV: ADV10111799
* BNF: 12444393k
* BRE: 2643917
* CERL: cnp00586933
* DBI: ID
* DeutscheBio: 11873685X
* EBID: ID
* FAST: 221462
* GEC: 0044363
* GND: 11873685X
* ICCU: RAVV066869
* ISNI: 0000 0001 0796 4863
* LCCN: n87903490
* NKC: jn19992000733
* NLA: 35835365
* NTA: 072365528
* OEBL: ID
* OL: OL7134273A
* openMLOL: 85901
* RKD: 318164
* SELIBR: 77944
* SNAC: w63g2djg
* SUDOC: 033592136
* Treccani: giovanni-morelli
* ULAN: 500322837

 |

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---